રાજસર માટે આરવ તેનાં દીકરા સમાન હતો. તેઓ એકલાં જ હતાં. એટલે તો તેમની પણ ઈચ્છા હતી કે આરવ જ તેની ડાન્સ એકેડમી સંભાળે. લગભગ છેલ્લા બારેક વરસથી આરવ નટરાજ ડાન્સ એકેડમી સાથે જોડાયેલો હતો. પહેલાં રાજસરનો વિદ્યાર્થી હતો, પછી તેનો સહાયક બન્યો અને હવે ડાન્સ ટીચર. આરવના જીવનમાં ડાન્સનું શું મહત્વ છે તે રાજસર બહુ સારી રીતે જાણતાં હતાં. તેને વિશ્વાસ હતો કે આરવ એક દિવસ ડાન્સની દુનિયામાં જરૂરથી નામ કમાશે. આ વિશ્વાસ જ આરવ માટે પ્રેરકબળ હતું.